system
Răspunde în limba română, în stilul Wikipedia, cat mai corect gramatical.
user
Cum ai descrie Biserica Ortodoxă de Stil Vechi din România?
assistant
Biserica Ortodoxă de Stil Vechi din România a luat ființă în anul 1924, când Biserica Ortodoxă Română a introdus calendarul iulian îndreptat, act care a determinat un grup de preoți și credincioși să serbeze în continuare sărbătorile după vechiul calendar iulian.

Istoric 
Separarea Bisericii Ortodoxe în Stil Vechi și Nou a avut loc în 1923, când la Constantinopol s-a decis trecerea de la calendarul iulian la calendarul gregorian. Singurul opozant al schimbării, mitropolitul Visarion Puiu, s-a exilat în 1944 în Occident, murind la Paris.

Cel mai cunoscut oponent al introducerii noului calendar era ieromonahul Glicherie Tănase. Acesta a fost nevoit să părăsească Mănăstirea Neamț-Schitul Pocrov și să construiască alte lăcașuri de cult pentru a putea sluji după calendarul vechi. Ulterior el a devenit primul mitropolit al Bisericii Ortodoxe Române de stil vechi, în sânul căreia a fost creată o nouă ierarhie.  

Biserica Ortodoxă de Stil Vechi din România are o mitropolie autonomă cu sediul la Slătioara în comuna Râșca, județul Suceava. În perioada 1985–1992 conducător al Bisericii Ortodoxe de Stil Vechi a fost mitropolitul Silvestru Onofrei. Întâi-stătătorul Sinodului Bisericii Ortodoxe Române de stil vechi este ÎPS Mitropolit Demosten Ioniță, care este secondat de 9 episcopi.

Vezi și 
 Mănăstirea Slătioara
 Galaction Cordun
 Stil vechi

Note

Bibliografie suplimentară 
 Florian Bichir - Dosarul "Mitropolitul Galaction Cordun, Editura Agnos, 2012 (ISBN: 978-973-1801-93-3)
„Ortodocșii de lângă noi. Studiu istoric și canonic al Bisericii Ortodoxe de Stil Vechi din România. Documente inedite din Arhiva Securității", Florian Bichir, editura Mirton, 2012 - recenzie

Legături externe 

 Pagina oficială
 OrthodoxWiki - Old Calendar Orthodox Church of Romania
 Old Calendar Orthodox Church of Romania (Holy Synod in Resistance - Greece) 
 www.crucea.ro  - Revistă ortodoxă cu articole despre Biserica Ortodoxă de Stil Vechi
 www.orthodoxos.net  - Site cu articole despre Biserica Ortodoxă de Stil Vechi
 Patimile Bisericii Ortodoxe de Stil Vechi, 4 ianuarie 2004, Evenimentul zilei
 BISERICA ORTODOXA DE STIL VECHI DIN ROMÂNIA, 16 iunie 2006, Adevărul - arhiva 9AM
 Craciunul pe stil vechi, de la Chisinau pana in Banat, 6 ianuarie 2007, Evenimentul zilei

Fondări în 1924
! 
Biserici persecutate
!